gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl es gl gl gl gl gl es gl gl gl gl gl gl gl de en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Contra a deforestación da Amazonía: dividir para vencer
Luns, segunda feira, 26 de setembro de 2022
O goberno de Brasil prevé a súa fragmentación en dez rexións, para deseñar diferentes estratexias contra a degradación ambiental.
Tags: Amazonía Brasil Macrozoneamento Ecológico Económico
A Amazonía é o maior bosque tropical do planeta e recibe o nome de "pulmón do mundo"
O proxecto recibe o nome de “Macrozoneamento Ecológico Económico” e prevé a adopción de estratexias diferentes para cada unha das dez rexións nas que propón dividir a Amazonía. Deste xeito, preténdese regular as actividades económicas e evitar a degradación ambiental, en especial a deforestación que está a ameazar a biodiversidade e a vexetación do bosque amazónico.
Esta iniciativa xa conta con dous anos de maduración, logo de achegar a opinión de expertos, de facer diferentes estudos e mesmo foi sometido a consulta pública, a través de internet. O seu obxectivo é o de converterse nun instrumento de planificación e xestión ambiental e territorial e a súa principal aposta é a de promover a transición do modelo económico actual cara a un modelo de desenvolvemento sostido, que sexa quen de contemplar as diferentes realidades e prioridades de todos os territorios da Amazonía.
O texto inclúe ademais unha recomendación ao Consello Monetario Nacional para que, nalgunhas áreas, promova restricións para subvencións ou financiamento de actividades agrarias ou gandeiras. O ministro de Medio Ambiente brasileiro, Carlos Minc, asegura que esta medida permitirá cumprir os compromisos asumidos por Brasil nas Nacións Unidas para a redución de emisións de gases do efecto invernadoiro.
Os ecoloxistas recíbeno con reservas
Con todo, segundo informa o xornal Estadão, o proxecto está a espertar certos “pesadelos dos ambientalistas”. O documento preserva obras do Plano de Aceleração do Crescimento, mesmo as que afectan a áreas de preservación. Denuncian que mentres se impoñen restricións aos gandeiros, crearase un muro de protección duns 1.700 quilómetros no límite sur da Amazonía para impedir que a deforestación afecte ao corazón do bosque.
Ademais, o documento inclúe a conclusión de obras polémicas, como a pavimentación da Transamazónica ou a construción da estrada que une Cuiabá (Mato Grosso) e Santarém (Pará) e atravesa territorios indíxenas e áreas de protección ambiental. Pola súa parte, o ministro defende que o obxectivo do proxecto “é compabilizar a produción económica coa preservación do maior bosque tropical do planeta, que xa perdeu máis do 13% da súa cuberta orixinal”. Aprobado polos nove gobernos de estados da rexión, será analizado pola Casa Civil antes de ser enviado ao presidente Lula da Silva para a súa definitiva aprobación.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto